European Border Breakers Awards

Τα ευρωπαϊκά βραβεία «Border Breakers» απονέμονται κάθε χρόνο σε 10 ανερχόμενους καλλιτέχνες ή συγκροτήματα που την προηγούμενη χρονιά κυκλοφόρησαν το πρώτο τους διεθνές άλμπουμ και είχαν απήχηση πέρα από τα σύνορα της πατρίδας τους. Στους νικητές των ευρωπαϊκών βραβείων «Border Breakers» συγκαταλέγονται οι Adele, Tokio Hotel, The Baseballs, Zaz, Lykke Li, Milow, Katie Melua, Damien Rice, Caro Emerald, Stromae και Mumford and Sons.

 Τα βραβεία «Border Breakers» δημιουργήθηκαν από την Ευρωπαϊκή Επιτροπή και είναι βραβεία της Ευρωπαϊκής Ένωσης. Η επιλογή των νικητών και η τελετή βράβευσης διοργανώνονται από το ίδρυμα Noorderslag, το οποίο έχει ως αποστολή να προωθεί την ευρωπαϊκή ποπ μουσική. *Η Ευρωπαϊκή Ένωση Ραδιοφωνίας και Τηλεόρασης (EBU) Το Ευρωπαϊκό Πρόγραμμα Ανταλλαγής Ταλέντων (ETEP), το οποίο, χάρη στη δημιουργία ενός δικτύου μεταξύ των ευρωπαϊκών φεστιβάλ μουσικής, διευκολύνει την εμφάνιση ευρωπαϊκών συγκροτημάτων σε χώρες εκτός της πατρίδας τους. Δίνει επίσης πληροφορίες στα ΜΜΕ σχετικά με ανερχόμενους ευρωπαίους καλλιτέχνες. Οι καλλιτέχνες ή τα συγκροτήματα που είναι υποψήφια για τα ευρωπαϊκά βραβεία «Border Breakers» επιλέγονται με βάση τα ακόλουθα κριτήρια: την επιτυχία του πρώτου τους διεθνούς άλμπουμ σε ευρωπαϊκές χώρες εκτός της πατρίδας τους κατά την προηγούμενη χρονιά, τον ραδιοφωνικό χρόνο που τους δόθηκε από τα κανάλια της Ευρωπαϊκής Ένωσης Ραδιοφωνίας και Τηλεόρασης (EBU), την απήχησή τους σε ευρωπαϊκά φεστιβάλ εκτός της πατρίδας τους. Από το 2010 πραγματοποιείται ηλεκτρονική ψηφοφορία για να επιλεγεί ποιος από τους νικητές των ευρωπαϊκών βραβείων «Border Breakers» θα λάβει το Βραβείο Προτίμησης του Κοινού. Ο πρώτος νικητής του βραβείου ήταν ο βέλγος στιχουργός Milow. Το 2011 το βραβείο απονεμήθηκε στο γερμανικό ροκ εντ ρολ συγκρότημα The Baseballs. Από το 2009 η τελετή βράβευσης γίνεται κάθε χρόνο τον Ιανουάριο, στο πλαίσιο του φεστιβάλ Eurosonic Noorderslag, στην ολλανδική πόλη Groningen. Το σόου παρουσιάζει ο μουσικός και παρουσιαστής του BBC Jools Holland. Οι νικητές παίζουν ζωντανά στη διάρκεια του σόου, αλλά και στο φεστιβάλ. Νικητές προηγούμενων ετών προσκαλούνται να παίξουν ως γκεστ σταρ. Η τελετή μαγνητοσκοπείται από το ολλανικό δημόσιο ραδιοτηλεοπτικό κανάλι NOS/NTR και μεταδίδεται μέσω του NED3. Το σόου αναμεταδίδεται κάθε χρόνο από διάφορα ευρωπαϊκά τηλεοπτικά κανάλια. Τα ευρωπαϊκά βραβεία «Border Breakers» δημιουργήθηκαν από την Ευρωπαϊκή Επιτροπή το 2004. Μέσω των βραβείων αυτών, η Ευρωπαϊκή Επιτροπή επιδιώκει να ενθαρρύνει τη διασυνοριακή κυκλοφορία μουσικών έργων και να αναδείξει τη μουσική πολυμορφία της Ευρώπης. Τα βραβεία αυτά χρηματοδοτούνται από το πρόγραμμα «Πολιτισμός» της Ευρωπαϊκής Ένωσης για την προώθηση της διασυνοριακής κινητικότητας των καλλιτεχνών και των επαγγελματιών του χώρου του πολιτισμού. Σκοπός του προγράμματος είναι επίσης να προωθήσει τη διασυνοριακή κυκλοφορία πολιτιστικών και καλλιτεχνικών έργων και να καλλιεργήσει τον διαπολιτισμικό διάλογο. Νικητής του Βραβείου Προτίμησης του Κοινού: Selah Sue Νικητής του Βραβείου Προτίμησης του Κοινού: The Baseballs Νικητής του Βραβείου Προτίμησης του Κοινού: Milow Επίσημος ιστότοπος Τα ευρωπαϊκά βραβεία "Border Breakers" στη διαδικτυακή πύλη "Πολιτισμός" της Ευρωπαϊκής Επιτροπής Ιστότοπος της Eurosonic Noorderslag Αρχειοθετήθηκε 2018-09-17 στο Wayback Machine.